khistorydata/jeongjo-sjw-relations huggingface dataset:
정조 13년
禁府啓目都摠都事尹孝儉內乘申義顯訓鍊主簿夫士敏武兼沈應鎭備邊郞柳孝臣御營哨官崔日成捕廳從事官鄭偉訓鍊主簿李顯昱李漢奎武兼元晦鎭御營把摠金峻岳武兼李邦翼朴基成部將金時敏都監哨官孫俊民部將鄭治臣訓鍊主簿柳河喆備邊郞李駿德西道參軍朴祥煥訓鍊都監哨官李甲會禁衛把摠元永胄哨官李弼邦訓鍊都監哨官金忠國都摠經歷具載敬都事權友人鄭獜采內乘金宗淳武兼沈弘祖刑曹正郞李膺福軍器判官金宗赫南道參軍具載厚摠戎把摠吳徹常哨官南弼壽宣傳官柳相亮訓鍊副正尹芮基李亨復備邊郞李得江等原情云云尹孝儉申義顯沈應鎭柳孝臣鄭偉李漢奎元晦鎭金峻岳朴基成元永胄具載敬權友仁鄭獜采李膺福吳徹常柳相亮尹芮基李亨復等段傳旨內辭緣泛稱遲晩所當請刑是白乎矣時任都摠經歷都事宣傳官及曾經宣傳官勿爲請刑載在大典通編竝只議處爲白乎旀夫士敏崔日成李顯昱李邦翼金時敏孫俊民鄭治臣柳河喆李俊德朴祥煥李甲會李弼邦金忠國金宗淳沈弘祖金宗赫具載厚南弼壽李得江等段傳旨內辭緣泛稱遲晩刑推得情何如判付啓竝只付過放送爲良如敎又啓目部將金宗珣原情云云傳旨內辭緣泛稱遲晩刑推得情何如判付啓分揀放送爲良如敎
정조 13년
己酉五月二十九日辰時上御重熙堂左承旨與課試試官入侍時行左承旨金思穆假注書趙台榮記注官金健修金鳳顯檢校直提學徐有防直閣李晩秀待敎金祖淳以次進伏訖上命晩秀書箋題擬魏公子無忌請復博敎曰此題丙丁選文臣製進可也又命書表題擬宋晏殊乞命他題敎曰俄者所下策題置之以此表題製進事分付命有防等先退命書傳敎曰與該房有異再昨日罷職承旨竝分揀命退承史以次退出
정조 13년
己酉五月二十九日酉時上御重熙堂坐直承旨與前承旨李家煥李書九入侍時同副承旨申耆假注書趙台榮記注官金健修金鳳顯行副司直李家煥李書九以次進伏訖上下策問題命家煥讀奏訖上曰此題使抄啓文臣製進而難期其如意故已令直閣等二人竝爲製進爾等亦爲製進而毋效場屋之例體可也命退諸臣以次退出
정조 13년
吏曹口傳政事以沈奎魯爲注書
정조 13년
傳于申耆曰實注書令該曹口傳單付牌招察任
정조 13년
吏曹口傳政事注書單徐有聞
정조 13년
傳于金思穆曰戶惠堂入侍
정조 13년
以忠淸監司狀啓臘猪仍舊擧行令廟堂稟處事傳于李鼎運曰當初代捧之命出於除民弊之意觀此狀辭事情太不近似姑且留中矣聞曾經道伯言惟本道別陳賀進上有活雉封進之例今番成命該道亦認以活雉有此仍舊之請云然則似無怪矣毋論臘肉及常封別封以雉爲名者此後竝依他道例擧行切勿以活捉者襲謬上送事申飭若此則臘肉及常封別封猪獐鹿竝許以雉準折代捧事定式仍令廟堂措辭行會俾無如前疑眩之弊毋論本道與他道今旣多令以雉代捧廚院捧入之際若有點退等別般徵臺之事則該吏及水剌間下屬隨現出付攸司嚴刑定配不飭之入直官員參聞之薛里中官竝施重律監膳提擧亦難免其罪雉品豈有尺量與好否亦勿拘銃捉鷹捉事著爲定式與向下傳敎一體揭板該院捧膳廳壁俾各常目遵行莫敢違越他道臘猪仍舊處雉品依湖西例勿拘銃鷹事自廟堂知委關西外諸道
정조 13년
金光默以弘文館言啓曰新除授修撰徐有鍊卽爲牌招察任何如傳曰允
정조 13년
李集斗以壯勇營言啓曰今三月二十七日牙兵次知知彀官史廷煥楊州佛巖山近處捉得豹虎一頭牙兵崔益遜先殺李福實等二名再殺三殺同月初九日砥平龍門山近處捉得小虎一頭牙兵吳泰光先殺崔益遜等二名再殺三殺四月二十二日甕巖洞近處捉得大虎一頭牙兵鄭得興先殺金光麗等二名再殺三殺同月二十四日楊根祝靈山近處捉得中虎一頭牙兵朴快同先殺薛福興等二名再殺三殺五月二十九日別峨山近處捉得中虎一頭牙兵宋景賢先殺金興柱等二名再殺三殺賞格依傳敎竝自本營施賞而知彀官史廷煥連捉五頭虎宜有論賞之擧令該曹考例稟處何如傳曰允
정조 13년
兵曹啓目粘淸南別付料抄上事依狀請施行何如判付啓依回啓施行爲旀待其上來試取草記則當親臨試射以此知悉爲旀親試有命事體自別萬一技藝也坐地也身手也三者之中俱無可取是該邑守令之不能拔尤之致立法之初宜有別般勵後之擧以此嚴飭如可換送亦勿趑且事竝以措辭行會爲良如敎
정조 13년
又啓目粘安邊等邑別付料抄上事依狀請施行何如判付啓依回啓施行爲旀待其上來試取草記則當親臨試取以此知悉爲旀親試有命事體自別萬一技藝也坐地身手也三者之中俱無可取是該邑守令之不能拔尤之致立法之初宜有別般勵後之擧以此嚴飭如可換送亦勿趑且事竝以措辭行會爲良如敎
정조 13년
義禁府啓目抄啓文臣沈象奎兪漢寓等原情云云口招嚴問之下其所納供游辭漫漶泛稱遲晩論其罪狀極爲痛駭所當請刑是白乎矣旣有捧草供以聞之命上裁何如判付啓晏起與否姑無論來會處所昨有下敎則身在一院曰以不聞知者非聾則瞞也出身則未久地處則何如而觀其爰辭不可但以駭然言特念不折之意非不知無㾗勘放而長此伎倆與手段其流之害可勝言哉晩赴委折除良瞞供一款更良嚴問捧口招爲乎矣反覆詳覈非無敢如前欺隱爲旀今人何遽不若古人況於昨日課試以晏殊乞命他題做表是如乎古之人私作猶不欺此胡大事如是周遮乎以此添問目取招爲良如敎
정조 13년
又啓目抄啓文臣沈象奎兪漢寓等更招云云判付內辭意發問目反覆究詰則其所納供如前粧撰終不直陳究厥所爲誠極痛駭所當請刑是白乎矣旣有更招之命上裁何如判付啓昨今必與在直閣臣同在一院則設行之處所祗迎之門路來待之早晩宜無不知而初供再供或呑或吐終不直陳實狀其矣等罪狀萬萬痛駭昨日知委時與誰參聽是旀今此欺隱又何意思是旀前此雖欺隱今若吐實則渠輩當宥出已綻露之事雖欲掩覆得乎無論此事他事立朝持身無出一直字則焉敢如是依違彌縫右項判付內條件一一反覆嚴問期於得情爲良如敎
정조 13년
校理李太亨修撰崔顯重等箚曰伏以正言申大龜以臣知識愚昧言辭拙訥始於傳啓之際已多錯誤又當引避之時猥達俚諺莫非鄕曲迷闇之致重速承宣問備之請以此情踪何敢抗顔於臺次乎引嫌而退奏語不審大損臺體雖緣生疎勢難仍在請正言申大龜遞差取進止答曰省箚具悉處置事依施
정조 13년
己酉閏五月初一日卯時上御熙政堂左副承旨與輪對官入侍時左副承旨金履正假注書趙台榮記注官金健修金鳳顯社稷令文命龜宗親府典簿李集星漢城府判官申光儀宗簿寺主簿李敬心長興庫主簿南公轍以次進伏訖上命進奏職姓名職掌所懷命龜等以次仰奏職姓名訖命龜曰掌逐日修掃五日奉審而所懷無有矣集星曰掌接濟宗親而無所懷矣光儀曰掌歲饌老人抄啓而無所懷矣上曰年今幾何光儀曰六十一歲矣上曰曾經守令乎光儀曰姑未經矣敬心曰掌守護寶閣矣上敎公轍曰爾則不問職掌所懷退出可也命書傳敎曰注書令該曹口傳差出待下批牌招察任命退承史以次退出
정조 13년
己酉閏五月初一日辰時上御重熙堂同副承旨與課講試官入侍時同副承旨申耆假注書趙台榮記注官金健修金鳳顯檢校直提學徐有防以次進伏訖上曰昨日課講以不卽來待旣命退行於今日則固當趁早待令而今又不爲來待寧有如許道理乎有防曰亦緣本閣下吏不善知委之致矣上曰當初設置抄啓之本意一則爲成就文學之才也二則爲禁祛囂竸之習也近來則漸不如前雖以親試場中及郊幸祗迎時觀之輒皆分行逐隊擧措駭然是豈不痛駭乎如沈奎魯徐有聞若已先知所當通知偕入而乃反欲爲現能獨先入來以此揆之殊非論賞之事實是爲罪之端此亦成說乎注薦旣有成命不可削薦而痛駭則痛駭矣有防曰今日諸文臣擧措殊極駭痛而兪漢㝢沈象奎留宿本閣亦未知之云矣上曰試官之不能待令又何故耶有防曰下吏未及待令以致差晩云矣命書傳敎曰昨日次對課講欲爲兼行而因一二文臣之晩到使之退行今日擧行又萬萬駭然然此則本閣不善知委之致容或可恕而名是試官且帶閣銜不惟不能董飭乃反身犯試官吳載純亟施不敍之典如能盡心職事豈有是也昨日入直閣臣亦爲罷職諸文臣自明之說俱足有據而方有應製之役身在闕中而乃敢睡到三竿放恣甚矣頑隋極矣長此習將成何樣抄啓文臣沈象奎兪漢㝢爲先令該府拿處卽爲開坐其委折嚴問口招捧草供以聞命退諸臣以次退出
정조 13년
己酉閏五月初一日午時上御重熙堂戶惠堂入侍時行左承旨金思穆記事官徐有聞記注官金健修金鳳顯戶曹判書徐有隣宣惠廳堂上李在簡以次進伏訖上曰昭寧園丁字閣薍簾燒燼似緣園屬輩謀害園官或園軍之致也卿等以爲如何有隣等曰恐然矣在簡曰卽伏見昭寧園守奉官所報則今夜四更量丁字閣後面忽有火光故急往奉審則薍簾幾皆燒燼神門塗紙間或延及云不勝驚悚旣有承旨奉審之命臣曹奉審雖不敢仰請而慰安祭不卜日今初三日設行待承旨復命擇日修改而園官報狀中以爲杻木小炬與薍簾同燒尙餘尺許云此與戊戌褥席事一般必是園屬輩自中謀害之計嚴加究覈照法處斷斷不可已分付左右捕廳及京畿監營使之刻日跟捕期於捉得何如上曰依爲之薍簾延及撲滅之際門箭傷損不必卜日修改奉審承旨爲獻官仍留監董後復命可也出擧條命退諸臣以次退出
정조 13년
行都承旨金光默緣故出行左承旨金思穆奉命出去右承旨李鼎運坐左副承旨金履正坐直右副承旨李集斗坐同副承旨申耆坐直注書沈奎魯仕徐有聞仕直事變假注書金履喬仕
정조 13년
申耆啓曰大司憲蔡弘履未肅拜執義李身晦掌令崔昌國申光祐持平鄭觀輝俱在外持平一員未差監察茶時之意敢啓傳曰知道
정조 13년
傳于申耆曰下直守令入侍
정조 13년
申耆啓曰朔書字數百字爲限法意有在今番應寫中未滿百字者至於三人之多而試官不能照檢循例考納事體所在誠極未安當該試官推考至於未滿百字之文臣事未前聞極爲可該所當論勘而本院請推之外無他可施之罰何以爲之敢稟傳曰知道當該文臣姑先推考可也
정조 13년
申耆啓曰校理金熙朝副司果金啓洛李錫夏尹羽烈申獻朝鄭晩錫前正言韓商新朴宗正尹悌東及第南履翼洪樂敏李垿去朔朔書無緣不書依定式禁推傳旨捧入之意敢啓傳曰知道此蓋政院近不察飭之致此後朔書榜目一從抄啓座目列書諸人如有實故應頉者名下懸註可也
정조 13년
以校理金熙朝副司果金啓洛李錫夏尹羽烈申獻朝鄭晩錫前正言韓商新朴宗正尹悌東及第南履翼洪樂敏李垿等禁推傳旨傳于申耆曰其中金熙朝聞有實故分揀新榜諸人亦緣生疎一體分揀
정조 13년
金光默以吏曹言啓曰摠戎廳草記衍慶寺改建之役僧演訓差出北漢摠攝使之看役矣首尾董飭今已完役其在酬勞之道宜有褒賞之擧而看役僧之帖加成給已有前例令該曹考例稟處事允下矣衍慶寺改建時僧演訓之董飭完役誠甚可嘉而凡係幹事之勞僧資之帖加成給自前已有其例今亦依此施行何如傳曰允
정조 13년
義禁府啓目抄啓文臣沈象奎兪漢寓等三招云云以判付內辭意發問目更加嚴問多般究詰是白乎則其所納供至再至三猶復粧撰晩赴一款雖已遲晩瞞供委折一向呑吐究厥所爲誠極駭痛平問之下難以得情所當請刑是白乎矣旣有捧草供之命上裁何如判府啓再昨日以通化門內祗迎及來待之意閣吏傳于待敎之際待敎與其矣等二人同坐參聽已發査問之下渠等之自初曰以不聞知非欺隱乎況旀參聽之人卽金履喬徐有聞云爾則屢問之下終不直陳抑何意思是隱喩更良嚴問取服爲良如敎又啓目抄啓文臣沈象奎兪漢寓等四招云云自初欺隱之狀雖曰遲晩其所爲言終欠別白參聽之人指名判下之後猶復以坐處稍間似必聞之等語游辭泛稱已極駭然兺不喩末又以問目外事忽地贅陳尤爲可駭平問之下難以取服所當請刑是白乎矣旣有捧草供之命上裁何如判付啓欺隱之罪姑舍供中贅及建陽門未開一款其矣等罪狀萬萬痛惡此事何關於其矣所犯而問目外不緊說話無難說道殆若因此事得罪者然乎若使其矣等自初供以伊日知委雖已未聞未諳事例與門路未卽趁時來待納供則罪不過大則罷職小不過付過放送是去乙乃敢彌縫依違隨問漫應是如可到今忽以不干不當之事如是爲說本罪之外添一妄度之罪此供辭勿施其委折更卽嚴問以聞爲良如敎又啓目抄啓文臣沈象奎兪漢寓五更招云云當初欺隱之狀從後妄度之罪今旣自服論其前後罪狀節節駭痛所當仰請重勘是白乎矣旣有更卽嚴問以聞之命上裁何如判付啓更令發問徒涉屑越姑且參酌爲去乎以渠輩罪狀勘以詐不以實卽準備之律而特付不屑之科施以末勘之末勘無論出六前後勿擬於通擬之望勿圈於會圈之職事分付俾其矣等忍恥刻苦不欺君勿忮人畜銳而懋實小心而下氣永作淳謹平穩之人則十倍勝於做不緊功名取無限狼狽此乃非爲渠等爲渠等乃父乃祖也卿等以此判付其矣等處讀宣嚴飭放送爲良如敎
정조 13년
申耆以義禁府言啓曰時囚罪人沈象奎兪漢寓等草供判付內以此判付讀宣嚴飭放送事命下矣沈象奎兪漢寓等處以判付內辭意讀宣後嚴飭放送之意敢啓傳曰知道
정조 13년
己酉閏五月初二日辰時上御重熙堂都承旨入侍時行都承旨金光默記事官沈奎魯記注官金健修金鳳顯以次進伏訖上曰未下直守令知入可也賤臣承命出回奏曰安城郡守金龍柱碧潼郡守鄭學耕鴻山縣監李天穆姑未下直云矣上曰未下直守令當日辭朝出榻敎賤臣承命出傳命書判付訖仍命退承史以次退出
정조 13년
己酉閏五月初二日未時上御誠正閣下直守令入侍時同副承旨申耆記事官徐有聞記注官金健修金鳳顯碧潼郡守鄭學畊鴻山縣監李天穆以次進伏訖上曰守令進前可也學畊等以次進前奏職姓名訖上曰須恪勤奉職可也仍命耆讀宣諭訖命先退學畊等以次先退命耆讀公事書判付訖命退承史以次退出
정조 13년
行都承旨金光默坐左承旨李鼎運坐直右承旨金履正坐左副承旨李集斗坐直右副承旨南鶴聞坐同副承旨申耆坐注書沈奎魯仕徐有聞仕直事變假注書金履喬仕
정조 13년
南鶴聞以都摠府言啓曰今日入直內三廳武兼禁軍及軍兵等中日習射請出標信傳曰知道
정조 13년
李集斗啓曰禁衛營將官來言今日本營軍官日次私習云矣敢啓傳曰知道
정조 13년
李集斗啓曰御營廳將官來言今日本廳軍兵日次私習云矣敢啓傳曰知道
정조 13년
傳于金光默曰左承旨許遞前望單子入之待下批牌招察任
정조 13년
傳于李鼎運曰禮房承旨入侍
정조 13년
有政吏批判書李𡊠進參判金文淳進參議未差行都承旨金光默進以李祖源爲吏曹參議李顯道爲持平柳畊爲正言李埦爲修撰金履素爲社稷提調左通禮禹禎圭今加通政仕滿三十朔依法典陞堂上
정조 13년
兵批判書李文源參判柳誼參議朴宗岳病參知申應顯入直進右副承旨南鶴聞進以韓晩裕李書九李敏采金思穆李家煥洪義浩爲副司直申大龜爲副司果
정조 13년
傳于李集斗曰左承旨身病勢難供劇許遞前望單子入之待下批牌招察任
정조 13년
承旨前望單子入之南鶴聞落點左承旨李鼎運右承旨金履正左副承旨李集斗右副承旨南鶴聞
정조 13년
金光默啓曰新除授承旨南鶴聞方在罷散中何以爲之敢稟傳曰敍用
정조 13년
以承旨房望傳于李集斗曰仍
정조 13년
傳于李鼎運曰坐直承旨入侍
정조 13년
以沈象奎兪漢㝢等四招公事傳于申耆曰名以王府幺麽年少新進不能嚴問得情以致屢番飭敎自昨至今口招之數至於四五次之多該堂事極爲駭然赴坐堂上從重推考
정조 13년
以金啓洛鄭晩錫韓商新朴宗正尹悌東囚單子傳于申耆曰付過放送
정조 13년
以李錫夏尹羽烈囚單子傳于李集斗曰付過放送
정조 13년
南鶴聞以都摠府言啓曰副摠管李東曄以禁衛中軍軍兵等中日試放事南別營晝仕出去之意敢啓傳曰知道
정조 13년
南鶴聞以都摠府言啓曰入直軍兵等中日習射事標信啓請命下矣停朝市相値不得爲之之意敢啓傳曰知道
정조 13년
金光默以吏批言啓曰本曹參議今當差出而前望中無故之人只有二人以二望擬入之意敢啓傳曰知道
정조 13년
申耆以義禁府言啓曰副司果金啓洛李錫夏尹羽烈鄭晩錫韓商新朴宗正尹悌東依定式推考事傳旨啓下矣金啓洛鄭晩錫韓商新朴宗正尹悌東等今方待命卽爲拿囚而李錫夏尹羽烈家在城外待城門開拿囚之意敢啓傳曰知道
정조 13년
李集斗以左右捕盜廳言啓曰因禮曹判書李在簡所啓昭寧園丁字閣放火人跟捕事命下矣左右廳卽發校卒多岐廉探放火罪人私奴令乭園軍金順大鄭二八捉來之意敢啓傳曰便近公廨右大將進去嚴問捧供草記可也
정조 13년
己酉閏五月初三日戌時上御重熙堂左直承旨入侍時左副承旨李集斗記事官徐有聞記注官金健修金鳳顯以次進伏訖上曰經筵座目下番翰林書之入侍座目注書書之而新進之初乃敢倩書寧有如許道理乎集斗曰入侍座目史官親書注意甚重而注書徐有聞以下隷替書雖緣生疎不可無警推考何如上曰依爲之出擧條命集斗讀公事書判付訖命退承史以次退出
정조 13년
行都承旨金光默坐左承旨李鼎運坐右承旨金履正坐左副承旨李集斗坐直右副承旨南鶴聞坐直同副承旨未差注書沈奎魯仕徐有聞仕直事變假注書未差
정조 13년
南鶴聞啓曰合辭方張之時兩司無詣臺之員事甚未安除在外外未肅拜人員竝卽牌招何如傳曰允
정조 13년
兵曹口傳政事副司果柳畊
정조 13년
有政吏批判書李𡊠參判金文淳參議李祖源進右副承旨南鶴聞進以禹禎圭爲敦寧都正沈鏗爲左通禮徐有隣爲內醫提調
정조 13년
兵批判書李文源參判柳誼參議朴宗岳病參知申應顯入直進左副承旨李集斗進副護軍單禹禎圭副司直單徐鼎修
정조 13년
傳于南鶴聞曰右承旨入侍
정조 13년
南鶴聞啓曰大司憲蔡弘履持平李顯道牌不進執義李身晦掌令崔昌國申光祐持平鄭觀輝俱在外監察茶時之意敢啓傳曰竝許遞政官牌招開政差出
정조 13년
李集斗啓曰合辭方張之時連日闕啓事甚未安今日政新除授兩司諸臺待下批竝卽牌招何如傳曰允
정조 13년
以慶尙監司狀啓前修撰李顯靖身死今始牒報事傳于南鶴聞曰觀於狀辭曠官可知事實雖未知之宰臣廉隅不可不念該府使改差今日政各別擇差仍令不多日內辭朝
정조 13년
吏批再政以具㢞爲大司憲朴長卨爲執義李遇濟柳河源爲掌令李升運朴孝成爲持平黃樟爲正言韓用龜爲安東府使
정조 13년
傳于金履正曰大臣傳諭掩置不奏當該坐直承旨遞差
정조 13년
南鶴聞啓曰臣與同副承旨申耆伴直矣纔已遞差出去伴直無人左副承旨李集斗所當牌招而拘於廳規不得請牌何以爲之敢稟傳曰牌招
정조 13년
正言柳畊啓曰臣本蒙騃譾劣淸朝言責之任自知不合而今此新除之命遽下於三年積違之餘天牌儼臨臣叩謝是急章皇出肅而第獻納臣姜垣於臣爲姨母夫也臣旣是下僚則規以法例自在應遞其何可晏然蹲據於臺次乎請命遞斥臣職答曰依啓
정조 13년
南鶴聞以弘文館言啓曰新除授修撰李埦時在慶尙道安東地經筵入番事緊請斯速乘馹上來事下諭傳曰依啓
정조 13년
南鶴聞以戶曹言啓曰因傳敎慶尙道左後兩倉漕船旣皆到泊而忠淸監司狀啓則後到狀啓中平薪鎭過去日字三十六隻懸錄處十九日之九字竝與狀啓封進日字二十九日之九字而一倂刀擦委折査問以啓事左漕倉漕船業已到泊後漕倉漕船姑未齊到故先爲招問於左漕倉差使員朴枝萬處則去五月十九日朝水過去平薪鎭的實云取考各邑鎭護送報狀則平薪僉使所報中亦以十九日過去書塡矣差員之言平薪之報皆不差爽則十九日過去更無可疑而道臣狀啓中九字之一齊刀擦誠甚訝惑或者傳書之際始因誤着末乃刀改之致而奏御文字何等重大過去日字初不審察乃有逐行刀擦之擧平薪過去形止二十九日始爲封啓者亦涉稽忽當該道臣從重推考何如傳曰允
정조 13년
南鶴聞以右邊捕盜廳言啓曰昭寧園放火罪人等捉來草記傳曰便近公廨右大將進去嚴問捧供草記可也事命下矣罪人私奴令乭處放火情節嚴覈取招則所供內矣身以本園守奉官安弘迪之奴子矣上典今月初一日當爲出番故率來次去月二十九日出往園所而丁字閣後面旣知山鳩之多數棲宿故乘其夜深與本園廳直金順大金命吉及園軍鄭二八等同往捕鳩之意相議後矣身則持炬順大命吉二八三漢隨到于丁字閣北神門明火搜鳩之際矣身所持炬火延及薍簾故驚惶罔措矣身則急歸于典祀廳留宿處順大命吉二八等同歸直所矣火勢漸熾故順大更出急告于守奉官則多率園屬仍卽撲滅云罪人金順大金命吉鄭二八處亦爲嚴問其放火情節則所供內矣身等俱以本園廳直與留番軍去月二十九日合番同宿一房矣守奉官安弘迪奴子令乭來到矣身等所住處欲爲往捕山鳩云故果爲同往而令乭則持炬前導矣身等隨到丁字閣以長杻木衝索鳩巢之際令乭所持炬火延及薍簾生怯忙還于齋室戰慄縮伏矣火光漸盛故不忍終默矣身等中順大挺身急告于守奉官則卽率入番園軍仍爲救火云罪人張斗直處亦爲嚴問其失火根因則所供內矣身以本園守僕去月二十九日入番而初更後適過番房之前則令乭順大命吉二八等聚會於階砌之上果有捕鳩之酬酢而知之以戱言泛然聽之矣深夜昏睡之際忽聞起火之聲急出視之則丁字閣薍簾果爲燒燼故急告守奉官卽發園屬仍爲撲滅而究其放火根因則必是令乭輩之所爲云矣罪人私奴令乭渠以園官之奴子莫重之地敢生無嚴之心嚴夜擧火以致延燒者究厥情節萬萬凶獰罪人金順大金命吉鄭二八等俱是園屬則其在謹愼尤倍他人而敢與令乭同惡相濟有此驚悚之擧論其罪狀與令乭元犯少無所間罪人張斗直身爲守僕旣聞丁字閣捕鳩之說不思驚心責止而聽若尋常終致失火究其所爲亦極痛惡竝卽移送秋曹照法處斷何如傳曰允
정조 13년
己酉閏五月初四日卯時上御誠正閣都承旨右副承旨入侍時行都承旨金光默右副承旨南鶴聞記事官沈奎魯記注官金健修金鳳顯以次進伏訖上曰進御淸暑六和湯本方中加檳榔七分人蔘加五分黃連減五分自今日限五貼煎入出榻敎上曰王大妣殿進御人蔘一錢重粟米飮今姑停止加味六和湯自今日限三貼煎入出榻敎命書傳敎曰政官牌招開政又命書傳敎曰今聞知申言事勢宜諒提調尹塾許遞其代今日政差出上曰宣傳官白恒鎭汰去出榻敎仍命退承史以次退出
정조 13년
行都承旨金光默坐左承旨趙衍德坐右承旨李鼎運坐左副承旨金履正坐直右副承旨未差同副承旨洪仁浩坐直注書沈奎魯仕徐有聞仕直事變假注書朴命燮仕
정조 13년
南鶴聞啓曰明日常參經筵取稟傳曰停
정조 13년
金履正啓曰備邊司郞廳來言今日賓廳日次而無時急稟定事不得來會云矣敢啓傳曰知道
정조 13년
事變假注書金履喬改差代以崔履亨爲事變假注書
정조 13년
傳于南鶴聞曰繕工提調入侍
정조 13년
有政吏批判書李𡊠參判金文淳進參議李祖源牌不進左副承旨金履正進以李亨元爲承旨金頤柱爲知春秋
정조 13년
兵批判書李文源進參判柳誼病參議朴宗岳入直參知申應顯病右副承旨李集斗進以洪秀輔南憲喆金思穆爲副摠管辛錫箕李遠炳李元圭爲同知蔡廷夏韓榮祖趙靖世李義寬爲僉知池鶴老爲景福將金處柔李應燁爲慶熙將具絳爲宣傳官僉知二單趙光鑽金應錫禁衛營哨官柳載河今加折衝副護軍李身晦崔昌國申光祐副司直申益彬蔡弘履申耆鄭觀輝
정조 13년
金光默啓曰新除授承旨李亨元時在忠淸道沃川地斯速乘馹上來事下諭何如傳曰許遞前望單子入之待下批牌招察任
정조 13년
事變假注書崔履亨在外代以李東宇爲事變假注書
정조 13년
傳于金履正曰近來臺風雖曰掃地監察茶時之未嘗一日或闕卽三百年流來臺風昨日不稟當該承旨遞差
정조 13년
承旨前望單子入之趙衍德洪仁浩落點
정조 13년
傳于金光默曰新除授承旨牌招察任傳于趙衍德曰左承旨入侍
정조 13년
事變假注書李東宇在外代以朴命燮爲事變假注書
정조 13년
傳于洪仁浩曰當該捧納承旨遞差該營將臣處爲先問啓
정조 13년
洪仁浩啓曰該營將臣處問啓事命下矣問于禁衛大將金持默處則以爲臣昏迷顚錯今日本營騎士別將及騎士將望雖已區別書送而及其正書望筒之際更不能致審有此錯誤之境莫非臣矇然之罪不勝惶懍云矣敢啓傳曰爲先從重推考
정조 13년
李集斗啓曰大司憲具㢞執義朴長卨掌令李遇濟牌不進持平朴孝成未署經掌令柳河源持平李升運在外監察茶時之意敢啓傳曰違牌及未署經外兩司在外及未肅拜人竝許遞政官待開門牌招開政近來吏判行政輒以在外老病衆所共知情勢人苟然差出以致臺廳長鎖竝與署經等事無以擧行極可訝惑當該判堂越俸一等
정조 13년
李集斗啓曰大司憲具㢞牌不進執義掌令二員持平一員未差一員未署經監察茶時之意敢啓傳曰知道
정조 13년
以吏曹參議李祖源牌不進罷職傳旨傳于金光默曰只推
정조 13년
以全羅監司啓本罪人朴必蕃遭父喪給暇事傳于洪仁浩曰放送事回諭
정조 13년
金履正以二所巡廳言啓曰去夜二更五點量犯夜人訓鍊都監付料軍官出身皮祥麟執捉依例移送義禁府之意敢啓傳曰知道
정조 13년
金履正以兵曹言啓曰右巡廳年久頹落今方修改矣限畢役間今月初七日移接於司譯院之意敢啓傳曰知道
정조 13년
金履正以禁衛營言啓曰本營哨官柳載河加資代以加設哨官李景奎陞實之意敢啓傳曰知道堂上窠令該曹待窠擬入可也
정조 13년
李集斗以義禁府言啓曰因二所巡廳啓辭去夜二更量犯夜人出身皮祥麟依例移送義禁府事命下矣皮祥麟今方待命卽爲拿囚之意敢啓傳曰知道
정조 13년
李集斗以義禁府言啓曰因二所巡廳啓辭去夜二更量犯夜人出身皮祥麟拿囚矣皮祥麟依例隨更數決杖二十度後放送之意敢啓傳曰知道
정조 13년
禁府啓目燕岐前縣監趙好彦原情云云問目內辭緣泛稱遲晩刑推得情何如判付啓付過放送爲良如敎
정조 13년
刑曹啓目昭寧園放火罪人旣已承款係是一罪結案取招後稟處爲白乎旀金順大等竝姑仍囚分輕重照法嚴勘當該守奉官安弘迪令該府拿問處之何如判付啓簾爇窓燃與眞箇失火有異兺不喩昔在宮帷偸竊時設鞫事欽恤之聖敎屢已仰聆乙仍于戊戌本園神御床褥席偸竊漢定律也亦以仰體伊時聖敎之意爲分等處分況旀今番異於失火尤異於放火宜有參量決處之擧令乭段嚴刑減死爲奴順大命吉分等照律放送二八加等勘律斗直嚴刑一次永除園屬今雖以捕鳩究竟疑不在此官員之勘罪有違法典定式守奉官安弘迪段除非實病或緊故之時無得推移限陞遷間仍直凡係守護之節出意見竭誠擧行之意嚴飭分付爲良如敎
정조 13년
己酉閏五月初五日卯時上御誠正閣繕工提調入侍時右副承旨南鶴聞記事官徐有聞記注官金健修金鳳顯以次進伏訖上曰各陵役處何如文源曰順康園別無頉處云故臣不爲看審光陵公廨則幾至頹圮香火廳尤不成樣思陵公廨則可以仍而葺之至於健元陵公廨殆近四十餘間而幾皆頹圮其他諸陵公廨別無大段頹圮處物力似不優入而第光陵公廨或有新建處或有改建處物力將優入矣上曰將費幾何文源曰本陵樹木比他陵最爲茂盛今若斫取補用則物力所入似不踰千金矣文源曰九陵公廨及墻垣修改今將擇日擧行矣所入物力令戶惠廳商量分排趁期輸送何如上曰依爲之出擧條文源曰臣看審光陵思陵東七陵安香廳以下公廨則擧皆有頉勢將及今修葺矣健元陵令黃瑗顯陵參奉趙鎭宣思陵參奉申文顯光陵直長林秉遠穆陵參奉李永錫徽陵參奉洪履簡崇陵參奉趙用鎭惠陵令朴尙春元陵參奉洪景斗依恭順陵公廨修改時兼監役例使之着意董役何如上曰依爲之出擧條上曰從近始役好矣文源曰今月望間始役則畢役當在六月望間矣文源曰向者戶判以陵還付陵官爲便好之意有所陳達而臣意則陵軍所居遠近無常或有居在百里之外者則往來之際爲弊不少且陵官中如有剛猛之人則陵屬輩必欲除去之際實有慮無所不到者臣意則付之地方官恐合便宜矣上曰卿言實合予意也命退諸臣以次退出
정조 13년
行都承旨金光默坐行左承旨金思穆坐右承旨趙衍德坐直左副承旨李鼎運坐直右副承旨金履正坐同副承旨洪仁浩坐注書沈奎魯仕徐有聞仕直事變假注書朴命燮仕
정조 13년
洪仁浩啓曰合辭連日闕啓事甚未安今日政新除授兩司諸臺竝待下批牌招未肅拜大司憲一體牌招何如傳曰允
정조 13년
有政吏批判書李𡊠參判金文淳進參議李祖源牌不進行都承旨金光默進以金思穆爲承旨李敬一爲大司諫李思祚爲執義宋銓爲司諫李秉喆李錫夏爲掌令韓致應爲持平李太亨爲獻納張至冕朴宗正爲正言行左承旨金思穆右承旨趙衍德左副承旨李鼎運右副承旨金履正
정조 13년
兵批判書李文源參判柳誼病參議朴宗岳入直進參知申應顯病同副承旨洪仁浩進以南鶴聞爲副司直
정조 13년
吏曹口傳政事檢閱單李相璜金祖淳奎章閣待敎單金祖淳
정조 13년
傳于李鼎運曰右承旨入侍
정조 13년
以慶尙監司狀啓染疾方痛向差名數馳啓事傳于洪仁浩曰救療等節益加盡心其中貧窮不能自辦聊生者自官各別賙給俾無一民札瘥之患事令廟堂嚴飭行會以黃海監司狀啓癘疫方痛死亡馳啓事傳于洪仁浩曰着意盡力救療其中貧窮不能自辦聊生者自官各別顧助俾有申飭之實效事嚴飭行會以全羅監司狀啓求禮縣民家漂流事傳于金履正曰給材助糧等事切勿例飭着意擧行之意嚴飭小戶所受還上停退殘戶還上身布蕩減事分付
정조 13년
趙衍德以訓鍊都監言啓曰本局哨官洪浩源統禦使中軍啓下矣哨官之任改差何如傳曰允
정조 13년
洪仁浩以義禁府言啓曰在謫遭親喪者給暇歸葬過葬後還發配所事載在大典通編矣忠淸道忠州牧可興驛徒三年定配罪人李允益今五月二十七日遭父喪云依法典歸葬給由過葬後還發配所事分付該道道臣何如傳曰放送可也
정조 13년
大司憲具㢞疏曰伏以禮成入廟聖懷倍切於愴悼歲過三稔國讎尙忍於共戴臣民之悲冤憤惋只有俯仰號痛而已嘻噫痛矣一自丙丁以來亂逆之接踵殆至於式月斯生是誠國朝之所未有史牒之所罕聞合辭聲討便成空言窩窟根柢全未打破義理晦塞民彝斁絶將至君不君臣不臣而至若宇偉而極矣惟彼兩賊眞贓畢露斷案已成前後疏啓臚列無餘凡有血氣之倫孰不欲食肉寢皮而只緣聖明之過於好生以致劇逆之尙今假息古今天下寧有是哉顧今洩輿憤鎭人心之道惟在廓揮乾斷快伸王章而月前偉賊移棘之命又出於夢想之外聽聞驚惑大小憂憤章疏之踵後迭發實出於嚴討之意則雖若已陳之談可見秉彝之天而向來所下傳敎忽以貽慼不欲聞等下敎乃至還給諸疏便同設禁臣誠不能無憾於大哉之言也噫君讎國賊是固臣子朝夕嘗膽必報乃已者則上豈可以貽慼禁群下之口下豈可以承令爲事上之義哉伏願聖明更加三思亟命還收前後合辭中諸逆竝賜允從以正王法焉仍念臣於年來屢蒙恩旨出入禁衛惟幸密邇於耿光無復有意於華顯而忽於十數年之後復叨憲章宿硏臣手奉除命且惶且感居寵若驚靡所容措坐違嚴召冞切悚懍而言議之地自劃有素玆於沫泣之章尾陳瀝血之私伏乞聖慈俯賜鑑諒亟許鐫削以安私分不勝幸甚無批答
정조 13년
黃山察訪柳雲羽疏曰伏以惟我文孝世子廟儀新成离輝永閟仰惟止慈悼惜冞深悲冤普恫中外惟均仍念臣再昨年纔免苫塊未忘餘哀猥拜薇垣妄守微秉召牌降臨屢犯違傲不加威罰特命恩補罪反爲榮感激赴任北望攢祝月已卄四撫卒攻駒無一善狀居常惶隕顧以負何賤蹤安敢自比平人有所開喙以民瘼非一不容泯默敢此條陳惟聖上垂察焉蓋黃山在梁山郡距東萊府五十里驛前有大江乃洛東下流綰嶺南七十州水口故常被水害民不奠居嘗築東西堤拒水以爲防丁未大浸決東堤失秋驛民上籲特令道臣給丁完築堤旣告成歲又登熟戴白垂髫咸頌國恩但西堤濱江水種竹成林以防汎濫每歲潦水嚙岸沙土善崩間多壞決若不及時善補恐致非久墊沒請特命査實依往例待明春修築以奠民居東萊府倭館宴享時府使及裨將譯官所騎馬十餘匹書丘從三十餘名黃山待檄起送遠驛百餘里近驛六七十里星火調發困馬疲卒頓踣道路每月三四次迄于一年比諸他驛迎送過去使客勞逸不啻十倍獨當其役不勝偏苦大抵東萊府使例以宴享使乘馹朝家置馹所以待使客倭館在境內府使行境內非使客焉用乘馹且萊府以雄邑非乏夫馬往還倭館特莽蒼間以彼小小體例貽此久久痼弊事誠無謂至若蘇休兩驛在萊府將至絶戶臺章所登天鑑已燭其殘敗由宴享人馬逐朔供饋萊府雖給糧蒭多日留連不能無費月月如是歲歲如是自爾受病擧皆流亡今三四家年前卄結加給受賜已多惟此一款不爲變通則兩驛貞疾終不得其蘇請萊府宴享人馬以本府擧行以息民勞驛路有閑劇故復戶分多寡當初倭館在熊川自如道爲劇黃山道爲閑自如道復戶二千餘結黃山道復戶一千二百餘結伊後倭館移設釜山黃山道爲劇自如道爲閑復戶依舊事役倍前人不息肩馬不解鞍民人等擧願依自如例受復戶零數每每呼冤復戶加給有難輕議宴享人馬亦未遽罷抑有一道自如驛有赤項省法南驛金谷良洞距萊府不滿百里朝令夕至宴享人馬通黃山自如排朔分勞役可使均請令自如道分當人馬以紓民勞馬位及復戶及長走位者國家所以爲驛民制産養馬夫民有食然後馬可養否則民飢馬瘏驛民每歲私賣土豪攫利一結稅直十金一斗種直五六金賤買逐年預鬻號有孫曾厚生惠政有名無實驛民雖曰長立道路不得自耕無無妻子者有田則妻曁子可能耕耘以糊其口旣盡賣雖欲耕奈無田何按通編位復私賣買者竝論徒配營驛禁斷非不嚴截奸民看作例飭狃恬無畏恣相違犯若不申嚴舊制懸法明示有犯不貸則奸竇難塞人馬俱瘥請歲首另飭邑驛一一摘發依律勘罪以杜民奸驛馬價自前皆責於民大馬四五百金中馬三百餘金故殘驛一民出十餘金愁歎載路逃亡相續十室九空臣憫其弊通其變依民願議道臣團束各驛所受復戶千結糴稅時收取作錢分給所立馬價次防諸般役錢無實爲用不費爲惠雖近剜肉醫瘡實爲對症投劑此法永久遵行從此民不出錢請令上營別加句管所捧錢數用下遺在每歲磨勘以考虛實以寬民力黃山處海嶠最下本是炎鄕所立馬匹每取胡馬胡馬性不耐暑暑月驅馳纔行一舍喘汗顚蹶仍卽生病遂致玄黃尠支三年非但翔價終難久役反不如我國土産素稱果下旣習水土其價且廉擇其善步隨闕隨充庶收效益西北驛路且有已例請自今大中馬必立土産永爲定式施行馬位及長走位田分差載在通編黃山道長走位驛民自前竝馬位自耕食密陽慶州屬驛民中間私自賣賭至于年久不卽覓還買者堅執不歸稱爲己田驛民訟冤營邑積年未決嘵嘵未已且馬位長走位田勿論峽野川沙反覆不復耕播失其所業在在皆然密慶居多通編有曰驛田災傷充給廢寺田及屬公田請令査實決田訟給田代以足民食凡今良役輕驛役重民皆厭重就輕爲驛民者百般謀避間多放贖年前特敎重勘前後郵官仍命限年還屬雖祛此弊且有所失通編有曰驛吏娶良女生男爲驛吏生女爲驛女驛女嫁良夫生男爲驛吏今驛女嫁良夫所生皆從父爲良人不服驛役閑遊甚多驛民因此耗縮爲郵官者一未依典推刷者蓋以不待朝令遽自搜括非徒民人怨讟必多守宰沮敗未敢輕擧無法則已有法當行豈使大典美制徒作故紙空言請嚴査邑籍驛案推良夫所生以增驛戶黃山距京師九百里京師距燕不知其幾千里每年冬至使行發送善馬二匹自極南赴極北人顚馬◆縱能生還更難乘載或病或斃歲常改立其爲難繼不可勝旣黃山乃南邊終路與龍灣同撫恤邊驛宜加優異請特免赴燕馬匹以柔遠人凡矯弊有利于左不利于右者又有害于前不害于後者必酌其間去偏重泰甚以通其變今所陳者非敢曰救藥其病待罪三載採取民情事係變通且有非道臣所可擅便故不得不冒纍忘濫敢具文字仰瀆崇嚴伏乞聖明俯垂諒察特軫採納竝下廟堂及道臣稟處施行以解殘驛倒懸俾守邊門馹路千萬幸甚臣無任屛營祈懇之至答曰省疏具悉本驛凋弊曾所稔聞所陳諸條卽令廟堂一兩日內草記稟處俾有釐弊之實效
정조 13년
己酉閏五月初六日卯時上御重熙堂都承旨入侍時行都承旨金光默記事官沈奎魯記注官金鳳顯記事官李相璜以次進伏訖上命讀公事仍命書判付訖上曰同副承旨入侍出榻敎賤臣承命出傳同副承旨洪仁浩進伏又命書判付訖仁浩曰日前禁營將官望還給後今已經宿而入稟而未承發落故不得依例請推矣上曰將官二望竝令改擬以入可也仍命退承史以次退出
정조 13년
己酉閏五月初六日卯時上御重熙堂左承旨入侍時左承旨趙衍德記事官徐有聞記注官金健修金鳳顯以次進伏訖上曰承旨有闕代以金思穆出牌事分付可也賤臣承命出傳命書榻敎曰新除授承旨待下批牌招命書傳敎曰不過申飭前試官吳載純前待敎金祖淳敍用竝仍任前職左右史不備被罪稍久前翰林李相璜給牒敍用仍令該曹口傳還付竝卽牌招入直又命書傳敎曰雖甚駭然不過一時申飭前校理閔昌爀蕩滌敍用命退承史以次退出
정조 13년
己酉閏五月初六日未時上御重熙堂同副承旨入侍時同副承旨洪仁浩記事官徐有聞記注官金鳳顯記事官李相璜以次進伏訖命書榻敎曰中宮殿進御加味六和湯今姑停止命書公事判付訖命退承史以次退出
정조 13년
己酉閏五月初六日未時上御重熙堂右承旨與戶曹判書入侍時右承旨趙衍德記事官徐有聞李相璜金祖淳戶曹判書徐有隣以次進伏訖上敎有隣曰嶺營耗米防債條一千石許劃統營事狀啓結語不成體段使之還下送改修啓可也上曰王大妃殿進御加味六和湯依前方二貼更爲煎入出榻敎命有隣先退命衍德讀公事書判付訖命退承史以次退出
정조 13년
行都承旨金光默坐行左承旨金思穆坐直右承旨趙衍德坐左副承旨李鼎運坐右副承旨金履正坐同副承旨洪仁浩坐直注書沈奎魯仕徐有聞仕直事變假注書朴命爕仕
정조 13년
金思穆啓曰來十一日朝參日次矣敢稟傳曰停
정조 13년
趙衍德啓曰來十一日輪對日次矣敢稟傳曰爲之
정조 13년
洪仁浩啓曰大司憲具㢞呈辭執義李思祚在外掌令二員未差持平韓致應朴孝成未署經監察茶時之意敢啓傳曰知道
정조 13년
傳于金思穆曰吏禮換房
정조 13년
己酉閏五月初七日辰時上御誠正閣都承旨入侍時行都承旨金光默記事官沈奎魯記注官金鳳顯記事官李相璜以次進伏訖上曰同副承旨入侍出榻敎賤臣承命出傳同副承旨洪仁浩進伏命讀公事命書判付訖仍命退承史以次退出
정조 13년
洪仁浩啓曰合辭方張之時憲府無詣臺之員事甚未安除在外未署經外大司憲具㢞卽爲牌招何如傳曰允
정조 13년
金思穆啓曰禁衛營將官來言今日本營軍兵日次私習云矣敢啓傳曰待晴爲之
정조 13년
金思穆啓曰御營廳將官來言今日本廳軍兵日次私習云矣敢啓傳曰待晴爲之
정조 13년
李鼎運啓曰大司憲具㢞牌不進執義李思祚在外掌令二員未差持平韓致應朴孝成未署經監察茶時之意敢啓傳曰知道
정조 13년
傳于金履正曰右副承旨入侍
정조 13년
金思穆啓曰兵曹郞廳來言敦化門弘文館兩處水門水勢漲溢當爲開鑰云矣依定式除標信開閉之意敢啓傳曰知道
정조 13년
以副校理李魯述副修撰李東稷牌不進罷職傳旨傳于李鼎運曰只推
정조 13년
傳于李鼎運曰近見諸道狀本往往有染痛處平民救療纔令廟堂別關嚴飭而獄囚則獄中如有如許病勢不但薰染可慮所犯俱合當死死非其律有乖哀矜欽恤之政更令廟堂嚴飭諸道道內各邑囚繫中或有方痛之類乾淨間須卽從便移囚或保授年前欽恤典則頒下時以掃滌等事飭諭京外値此炎令雖係無病之處理宜申令此意一體嚴飭
정조 13년
以刑曹都囚徒傳于李鼎運曰京囚已究竟之類每欲一番査閱而近因諸道査案之酬應未果今聞本曹草記獄中有傳染之病云政合軫恤日次罪人結案罪人等判堂與亞三堂詳閱文案單抄判堂登對稟處須卽擧行俾無後時之歎更査秩中鄭盤奉等六名移置曹內待獄中乾淨還囚而還囚前期於詳査以聞未究覈秩中李慶泰等二名及奴令乭等五名亦爲曹內保授而其中令乭等先卽勘處諸堂詳閱稟處條中金鍾輔之證援已絶張運昌等之互相推諉吳乭山之齒咬泰貴旣因泰貴之先以手探口則右項諸囚跡固罔赦情或可原乎外此諸囚原文案未能領會姑不提敎先從鍾輔等具意見草記稟處
정조 13년
趙衍德以弘文館言啓曰副校理李魯述副修撰李東稷自鄕上來云卽爲牌招察任何如傳曰允
정조 13년
李鼎運以兵曹言啓曰五衛將具綜素患痰癖之症當暑添劇時月之內無望供職呈狀乞遞宿衛輪番之任不可久曠今姑改差何如傳曰允
정조 13년
李鼎運以兵曹言啓曰宣傳官李潤謙身帶別軍職勢難兩處供職呈狀乞遞今姑改差何如傳曰允
정조 13년
金思穆以訓鍊都監言啓曰本局哨官白宗海本以沈滯之人今春特蒙甄拔之恩得差哨官在渠道理固當十分謹愼圖報萬一而乃反入直之時侵責哨卒收斂多端且以行巡時所犯言之宮墻巡邏何等嚴重而恣意下馬逗留酒家使其巡率列立路上究厥所爲萬萬痛駭此而若不嚴處紀律無以振刷軍兵亦難支保哨官白宗海嚴棍汰去以懲他人之意敢啓傳曰知道
정조 13년
金思穆以禁衛營言啓曰本營內外營入直鄕軍中日試才單子判付內二百餘名砲手入格只是八名餘皆不中寧有如許紀律若能上番前各別抄擇時加鍊習必無是也該邑守令指名自本營草記勘罪雖以卿言之合操未久皆是新番軍容有可恕之端而自後中日又復如是無形卿難免其責以此惕念知悉事命下矣番上軍兵抄擇定送法意甚嚴且關師律而今此全羅道閏五月當軍士試放入格如是數少當初之全不抄定常時之不能察飭俱涉駭然當該守令潭陽府兼任玉果縣監朴東俊金堤郡守李復燮玉果縣監朴東俊令該府拿問處之下番後不善鍊習責在兼把摠則亦不可置而不論該道兼把摠益山郡守鄭東愈任實縣監鄭昌老令該府一體拿處道內軍兵兵使旣皆統轄揆以事面宜有警飭該道兵使李潤彬從重推考何如傳曰擧行之矇然無異御廳卿則亦爲推考更爲區別草記可也
정조 13년
金思穆以御營廳言啓曰本廳外各營入直鄕軍中日試才單子判付二百十七名試放一中以上僅爲六名反不如禁營入格之數名以宿衛抄上不知裝放之類苟充上送卿則莅任屬耳軍亦皆是新番卿段姑不處分上番前不善抄定與肄習之罪自本廳草記處置後勿如是之意嚴飭卿亦惕念事命下矣宿衛上番軍抄擇法意甚嚴而今此原春京畿兩道閏五月當立番軍中日試射放入格只爲六名得中之如是數少極爲駭然此後則抄上之節肄習之方各別惕念毋敢如前慢忽之意今方發關嚴飭而各該邑守令之當初不善抄擇平日不能鍊習之罪在所難免原春道鐵原府使鄭忠達淮陽府使姜金城縣令魚用謙楊口縣監宋厚淵金化縣監吳在斗京畿道安城兼任竹山府使李尙說陽城縣監李榏振威兼任陽城縣監李榏竝令該府拿問處之番上前鍊習之責專在於兼把摠亦不可置而不論原春道兼把摠伊川府使李命勳京畿左道兼把摠衿川縣監任好常令該府一體拿處道內軍兵該道監司旣已統轄點送則揆以事體宜有警飭原春監司李度默京畿監司趙鼎鎭竝從重推考何如傳曰五哨旣不竝試於中日則各邑守令混請勘罪事甚不察似此無難之事擧行如是駭然卿則推考更爲區別草記可也
정조 13년
李鼎運以禁衛營言啓曰本營上番軍全不抄定守令論勘草記批旨內擧行之矇然無異御廳卿則亦爲推考更卽區別草記可也事命下矣新番軍五哨內三哨軍以出番不爲應試二哨軍以內外各營入直中日赴試而金堤軍一百三十名內得中爲一名潭陽軍六十四名內得中爲五名玉果軍四十四名內得中爲二名當初臣昏未覺察不能區別草記誠不勝惶恐而當該潭陽金堤玉果三邑守令及益山任實兩邑兼把摠之旣不善抄擇又不能鍊習入格之人如是數少不可置而不論潭陽府兼任玉果縣監朴東俊金堤郡守李復燮玉果縣監朴東俊益山郡守鄭東愈任實縣監鄭昌老等竝令該府拿問勘處道內軍政旣皆統轄揆以事面宜有警飭全羅兵使李潤彬從重推考何如傳曰允本營上番軍皆宿衛闕中事面異於御廳軍此後中日及試射時如有如前不勤該把摠必於考績嚴行黜陟以爲懲勸之地親臨試射全哨闕榜者該邑守令草記論罪以此意嚴飭而今番則係是申令之初該守令及兼把摠等姑先從重推考其中金堤郡之百三十名內得中只一人事極駭然該守令依草記拿處可也
정조 13년
李鼎運以御營廳言啓曰本廳上番軍全不抄定守令論勘草記批旨內五哨旣不竝試於中日則各邑守令混請勘罪事甚不察似此無難之事擧行如是駭然卿則推考更爲區別草記可也事命下矣新番軍五哨內三哨以出番不爲應試二哨以外各營入直中日赴試而新營入直後哨京畿左道安城軍六十一名內得中一名振威軍二十六名內得中二名陽城軍四十名內得中一名東營集春營入直前哨原春道鐵原軍五十四名內得中一名楊口軍十五名內得中一名餘外淮陽軍十三名金城軍十九名金化軍二十六名則全數不中臣之昏未覺察不能區別草記誠不勝惶恐而當初不勤抄擇平日不善肄習之罪在所難免當該三邑守令淮陽府使姜金城縣令魚用謙金化縣監吳在斗拿問處之設置兼把摠專爲本道上番軍肄習之政而其所檢飭若是疎忽兼把摠伊川府使李命勳一體拿處道臣亦不可無警原春監司李度默從重推考何如傳曰允觀此區別名數每邑十餘卄餘名中無一名入格猶無足怪且與禁營金堤郡之百餘名內只一名入格亦有間焉三邑守令及兼把摠爲先從重推考此後各別申飭可也
정조 13년
趙衍德以刑曹言啓曰卽接典獄署牒呈則獄中時氣熾盛重囚多有方痛云日次罪人等竝姑停推待差病擧行分付兩醫司以相當藥物各別救療何如傳曰允死囚外獄外保授可也
정조 13년
正言朴宗正啓曰大靜縣爲奴罪人金壽賢以幺麽宦侍交結士夫終爲凶賊之根柢而況其窮凶極惡之語敢欲潛售亂逆之心究厥罪惡萬戮猶輕情節未盡究覈輿情莫不憤惋請大靜縣爲奴罪人金壽賢更令王府設鞫嚴問依律處斷爲奴罪人河翼龍做出叵測之說作爲眞諺之書潛投深嚴之地欲售危逼之計究厥情狀亘古所無決不可一刻容貸於覆載之間請爲奴罪人河翼龍亟命王府設鞫得情快正王法罪人克觀克泰以妖任之同氣凶謀逆節爛熳同參而嚴訊之下抵賴不服未克究覈未及承款王章莫伸輿憤莫泄請金甲島爲奴罪人克觀古今島爲奴罪人克泰更令王府嚴鞫得情快正王法恒烈善海何等凶逆而其兄弟子姪晏然在家無異平人治逆不嚴防患太疎厚謙逆節萬古所無而時謙等以逆厚之同産偃處近郊尙未施當律輿情憂憤去而益甚請恒善支屬亟命散配時謙兄弟竝投絶島以嚴隄防嘻噫痛矣朴宗集之罪可勝誅哉渠以乙未罷榜中人緣於憑覈之無路尙稽邦憲之亟加而至於擅刪日記漫漶義理其跡至妖其計叵測科事之外不可不一問請巨濟府絶島安置罪人朴宗集亟令王府拿鞫得情施以當律逆賊尙魯卽是千萬古所未有之劇賊而孥戮之典旣施旋寢噫此賊之未伏王章徑自殞斃已極神人之憤矣假使此賊頑然尙在則千剮萬斫不足以懲其罪孥之戮之在法當然凡係祖宗朝金科玉條猶或隨時變通則今此追孥之禁自近年斷然定行守之太固致使應行之律不得施於此賊萬有一日後惡逆之如尙魯窮凶者抵賴不服頑忍徑斃則孥戮之法其將不施乎罪在罔赦事關後弊請逆賊尙魯亟施孥戮之典時偉性本陰譎行又凶悖賊翰之餘論無不主張東馨之悖疏明有指揮賣權兜攬惟意所欲樂禍忌忮爲世側目厥惟久矣暗結妖宇之父子昏夜綢繆情跡陰祕隱然自比於戚聯之人至欲擬擧於握兵之任長惡助勢便一窩主及夫賊宇之輸款而渠之眞贓畢露無餘惟此一款卽是斷案而尤有國人之至今所腐心痛骨者壬寅秋邦慶實是八域臣民歡忭蹈舞之辰而噫彼時偉抑獨何心顯示不悅之意章奏之上力遏邦慶二字酬酢之間牢諱慶忭等語公坐稠廣攘臂咆喝有耳皆聞無人不道及至定號之日肆發凶言於衆人之中曰今此定號何如是太早究厥心腸已萬萬極凶絶悖而甚至於五月喪變之後以平日不平之心益肆陰凶之計暗囑其兄沮戱葬地國言諠藉情節莫掩揆以邦憲在所必鞫而今此島棘之典可謂失之太輕請荐棘罪人時偉亟令王府更加嚴鞫究覈得情快正王法新除授正言張至冕時在京畿安山地司憲府執義李思祚時在原春道淮陽地請竝斯速乘馹上來事下諭答院曰不允下諭事依啓
정조 13년
敦寧都正禹禎圭疏曰伏以臣姿本庸陋跡又疎逖不足有無於朝著而幸逢聖明偏蒙恩私猥登臺省無一報答居常悚恧若隕淵谷且自近年以來久忝鴻臚天地至大曲垂庇覆父母至慈每勤顧復時趨侍衛之列獲近日月之光榮幸已極愛戴冞切而乃者三十朔準瓜依法例陞秩繼而有敦府除旨臣誠驚惶攢祝莫知所以自措也噫繁纓少飾也而聖人惜之弊袴微物也而明主愛之況此緋玉之班無異上竿之步其何可不問其人無難輕畀乎中夜以思心口相話曰疎賤如臣譾劣如臣何以得此於君父仰感洪造俯怵微分而竊自悲犬馬之齒已暮蛇雀之報莫效耿耿寸心只期隕結而已至於見職旣無敦寧則章皇出肅雖伸叩謝之忱仍因蹲據恐歸乖格之科玆敢略控短章仰瀆崇聽伏乞聖慈俯垂諒察收臣資級遞臣官職以安私分以存公格不勝幸甚臣無任屛營祈懇之至踏啓字
정조 13년
己酉閏五月初八日卯時上御重熙堂右副承旨入侍時右副承旨金履正記事官徐有聞記注官金健修記事官李相璜以次進伏訖命書公事判付訖命退承史以次退出
정조 13년
行都承旨金光默齋宿行左承旨徐有大齋直右承旨趙衍德齋直左副承旨李鼎運齋宿右副承旨金履正齋宿同副承旨洪仁浩齋宿注書沈奎魯齋宿徐有聞齋直事變假注書朴命燮仕
정조 13년
大駕詣摛文院入堂內後奎章閣政院玉堂藥房口傳問安答曰知道
정조 13년
徐有大啓曰禁衛營將官來言今日本營軍兵日次私習云矣敢啓傳曰知道
정조 13년
洪仁浩啓曰合辭方張之時兩司無詣臺之員事甚未安除在外未署經外呈告人員竝卽牌招何如傳曰允
정조 13년
洪仁浩啓曰大司憲具㢞牌不進執義李思祚在外掌令二員未差持平韓致應朴孝成未署經監察茶時之意敢啓傳曰知道
정조 13년
傳于金光默曰禮房承旨推考房承旨入侍
정조 13년
傳于趙衍德曰下直守令留待
정조 13년
傳于趙衍德曰下直守令入侍
정조 13년
備忘記安東府使韓用龜下直長弓一張長箭一部片箭一部筒兒一箇賜給
정조 13년
金光默啓曰三皇忌辰日望拜禮前期一日以稟事曾有先朝受敎而先朝庚寅閏五月行望拜禮仍命此後若値閏五月望拜每以閏月擧行事定式矣今初十日太祖高皇帝忌辰日親行望拜禮何以爲之敢稟傳曰明日當詣奉室行望拜禮矣
정조 13년
洪仁浩啓曰明日奉室望拜禮時兩司侍臣不可不備員執義李思祚正言張至冕在外獻納李太亨牌不進持平韓致應朴孝成未署經只有正言朴宗正一人無以備員進參未差之代政官牌招開政差出待下批牌招齋宿何如傳曰允竝許遞
정조 13년
吏曹口傳政事以任希一爲右通禮
정조 13년
以吏曹參議李祖源牌不進罷職傳旨傳于趙衍德曰只推
정조 13년
有政吏批判書李𡊠進參判金文淳參議李祖源牌不進右承旨趙衍德進以李身晦爲執義申禹相爲司諫申爲持平尹羽烈任希一爲掌令韓興裕爲持平李周顯爲獻納李晴爲正言閔台爀爲敦寧都正李命植爲判義禁安鼎大爲右通禮徐有鳳爲雲山郡守徐榮輔爲校理弘文館大提學吳載純藝文館大提學吳載純知成均吳載純以上仍任事承傳故牧使李益炫同知李元圭考贈戶參例兼
정조 13년
兵批判書李文源進參判柳誼參議朴宗岳病參知申應顯入直同副承旨洪仁浩進以李亨元爲副摠管張集紹爲五衛將金㷞李敬熙爲宣傳官同知單池鶴老
정조 13년
傳于趙衍德曰政官牌招開政
정조 13년
以司諫申禹相掌令尹羽烈任希一牌不進罷職傳旨傳于洪仁浩曰與在外人許遞今日政以在京無故人差出
정조 13년
金光默啓曰今日政新除授臺諫竝待下批牌招以爲淸齋之地何如傳曰允
정조 13년
吏批再政以兪漢謨爲執義李秀夏爲司諫宋景煥沈鏗爲掌令權恢爲獻納鄭觀輝爲持平鄭晩錫爲正言
정조 13년
承旨前望單子入之徐有大落點
정조 13년
兩司前望單子入之大司憲李𡊠大司諫金思穆司諫韓光近掌令金熙朝獻納李魯述持平崔顯重朴思機正言徐邁修落點
정조 13년
有政吏批判書未差參判金文淳進參議李祖源病右承旨趙衍德進以李在簡爲吏曹判書
정조 13년
傳于趙衍德曰非情理實病耆耉則無一人無故者苟艱莫甚判議禁李命植許遞今日政問于大臣備擬
정조 13년
金光默啓曰校理金熙朝副校理李魯述修撰崔顯重移拜臺職副校理鄭福煥修撰李埦在外玉堂上下番俱空事甚未安校理徐榮輔副修撰李東稷竝卽牌招入直何如傳曰允
정조 13년
以漢城府民家頹壓別單傳于金履正曰恤典卽爲題給事分付
정조 13년
金履正以賑恤廳言啓曰因漢城府民家頹壓別單恤典卽爲題給事命下矣全家頹壓東部字內二戶南部字內二戶北部字內四戶合八戶各錢二兩完少頹多東部字內四戶北部字內八戶合十二戶各布一疋恤典依例分給之意敢啓傳曰知道
정조 13년
徐有大以都摠府言啓曰今日入直內三廳武兼禁軍及軍兵等中日習射請出標信傳曰知道
정조 13년
徐有大以都摠府言啓曰副摠管南憲喆以御營中軍軍兵等中日試放事南小營晝仕出去之意敢啓傳曰知道
정조 13년
趙衍德以備邊司言啓曰黃山察訪柳雲羽上疏批旨有草記稟處之命矣取見其疏本則所陳本驛之弊凡爲九條其一驛前西堤間多壞決非久墊沒依往東堤例修築以奠民居事也本驛處在萊府百里之內邊報去來邊禁糾察專管擧行而今其水害衝嚙驛村人民將有蕩析之慮則防患奠安之道合有朝家別般軫念而事役大小有難遙度宜自本道審察形便酌量施行其一倭館宴享時東萊府使及裨將譯官所騎馬十餘匹書丘從三十餘名每月三四次黃山獨當其役不勝蘇休兩驛年前卄結加給受賜已多惟此一款不爲變通終不得其蘇萊府宴享人馬自本府擧行以息民勞事也萊府之倭館去來不過一舍本驛之人馬立把遠爲百里徵發頻數馬卒俱疲則宴享之行萊府之自當擧行似非大段難便之事而接倭是交隣之事府使是奉使之人乘馹作行猶屬體貌至於幕屬譯舌一倂嚴禁亦爲矯救之一道宜自本道入把實數酌定施行其一倭館移設釜山之後黃山爲劇復戶加給有難輕議自如驛有赤項省法南驛金谷良洞皆距萊府不滿百里分當宴享人馬以紓民勞事也兩驛之勞逸懸殊給復之多寡不同移此偏苦之役屬彼稍歇之處似爲分勞均役之政勢有豐殘途有遠近硬定無前之役反有生弊之慮宜自本道參量事情從便施行其一馬位復戶長走位驛民每歲私賣土豪攫利歲首另飭邑驛一一摘發依律勘罪以杜民奸事也驛土賣買明有禁法近來奸民睯不知畏犯者相續莫之禁遏驛路凋殘職由於此賣者雖極可痛若無買者寧有此弊此必一番大懲創然後土豪攫利之輩庶可知戢所賣土地一一査出無價還屬如是申禁之後弊復如前則慢不禁飭責郵官摘發論勘斷不可已宜自本道定式施行其一驛馬價皆責于民殘驛一民出十餘金逃亡相續依民願議道臣團束各驛所受復戶千結糴稅時收取作錢分給所立馬價次防諸般役錢令上營別加句管用下遺在每歲磨勘以考虛實以寬民力事也驛民給復專爲馬政隨其有闕自備代立乃是諸道各驛通行之事若其預收結下作錢收用惟在民情之從違而旣自本驛就議道臣已有行之者則利害便否必有灼見定式句管宜自本道量宜施行其一黃山本是炎鄕胡馬性不耐暑反不如我國土産自今大中馬必立土産永爲定式施行事也馹騎之捨土産用㺚種誠爲驛路難支之端上中等之竝立土産本有定式而奉使之人取快一時不念驛弊必責其體大步逸者故驛屬畏罪苟冀無事不計價之多少必也買立㺚馬今欲矯弊責在本道先自道帥臣必以土産作騎勿以㺚種責立而已立之㺚雖不可一時盡改自今爲始申明定式隨闕充代必以土産馬買立嚴飭各驛一切禁斷則過去使客不須爲慮宜自本道定式施行其一黃山長走位驛民竝馬位自前畊食而密陽慶州屬驛民中間私自賣賭年久不還驛民訟冤營邑未決且驛田災傷以廢寺屬公之田査實充給通編所在決田訟給田代以足民食事也密慶兩邑見失驛土之積年未決未知委折之如何而査究田案豈無來歷之可辨沙覆給代果有廢寺屬公之土可合充代者則推給驛土補給災傷實爲恤弊之大者訟理事情宜自本道審察施行其一驛女嫁良夫所生皆從父爲良人不服驛役嚴査邑籍驛案推良夫所生以增驛戶事也驛屬之逃避本驛誠爲痼弊推刷還屬法理當然而第其搜括之際民心驛騷貨賂肆行許多弊端不可勝言一時刷還有難許施繼自今驛女良夫所生毋得從夫爲良竝皆從母屬驛之意一依法典宜自本道嚴飭施行其一每年冬至使行發送善馬二匹自極南赴極北或病或斃特免赴燕馬匹以柔遠人事也赴燕人馬之弊誠如郵官所論而此是請道大同之役本驛擧行亦已年久今若移此措彼則替受其弊必有其處揆以事勢有難許施此則今姑置之今此陳弊諸條俱係通變慮或窒礙遠外事情亦難遙度竝令道臣施行當否爛加商確從長措處後條列修啓其中如有難便之端更爲論理狀聞後稟處事一體分付何如傳曰允更令回啓徒有道傍作舍之嘆自本道直決者直爲決給只以形止狀聞不得不更稟者論理回啓事分付驛馬之以土産代㺚種奚特本道爲然仍令廟堂遍問諸道其中一二道用嶺南例亦無妨以此知悉使行馬匹事以極南所在驅送極北不但難便每行關西馬代把之狀殆乎無歲無之在關西則代把不至爲難乎此亦更問關西稟處可也
정조 13년
洪仁浩以刑曹言啓曰因本曹都囚徒批旨內日次罪人結案罪人等判堂與亞三堂詳閱文案單抄判堂登對稟處須卽擧行俾無後時之歎更査秩中鄭盤奉等六名移置曹內待獄中乾淨還囚而還囚前期於詳査以聞未究覈秩中李慶泰等二名及奴令乭等五名亦爲曹內保授而其中令乭等先卽勘處諸堂詳閱稟處條中金鍾輔之證援已絶張運昌等之互相推諉吳石山之嚙咬泰貴旣因泰貴之先以手探口則右項諸囚跡固罔赦情或可原乎外此諸囚原文案未能領會姑不提敎先從鍾輔等具意見草記稟處事命下矣謹依傳敎日次及結案罪人等臣與亞三堂聚會本曹詳閱文案抄其梗槪後日登對時稟處計料更査秩中鄭盤奉奴得福金召史李旕福金德男梁世炳等竝卽移置曹內期於從速詳査登聞未究覈秩中李慶泰河召史等亦爲曹內保授而其中奴令乭等依前判下纔已擧行令乭嚴刑減死爲奴於郭山郡其餘金順大金命吉鄭二八等分輕重照律決放張斗直亦爲嚴刑一次後永除園屬之意一體知委於該曹至於稟處條中金鍾輔獄事則僞成小關受出海糧之罪現發於戶曹訊覈於本曹發明無路爛熳輸情自知死罪忽地變招末乃推諉於已故之任昌才俾絶其盤覈之階究其情狀萬萬巧惡其僞印僞關渠何敢掉免乎第考其關文則印形未成篆劃不明有若以木片塗踏者然似非雕刻成印專爲欺官取物此一款或爲一分可恕之端而罪係極律不可輕議吳石山之咬殺姜泰貴前後承款不啻狼藉鐵案已具獄情無疑而當初發辱出於使酒置之勿問可也待醒懲治可也泰貴之因此起怒糞穢納口已是悖擧而以手探口自速其咬又是意外之事以其無省覺之醉氣激其糞汚口之憤辱極意下齒以快其心苟究其由亦可謂泰貴之自取齒咬異於驅踢本意非出必殺泰貴之畢竟致命適其不幸且其辜限之過已及四日此一款或爲一分可原之端而獄體至重不可輕議至於張運昌之僞造把上偸竊馬牌一猶可殺況三年之內年年爲此少無畏怯之心恣行兇獰之習始也平問爛熳承款及其具獄自知當死一反前說游辭推諉以其情節尙稽置法誠極痛惋而臣取考其文案究詰其獄理則朴廷臣當爲此獄之首耳利誘無知之運昌冒犯罔赦之死罪渠則三年乘馹行惡㗖利論其罪犯雖無彼此之異跡其所爲煞有首從之別今於廷臣庾斃之後特以獄無兩犯之意或有差等勘斷之理而情犯實無可恕獄體至爲嚴重以上三囚竝依前訊推何如傳曰金鍾輔則僞造之律烏可逭也印形未成篆劃不明似此之類施以次律自有常典嚴刑減死定配吳石山則咬非渠意殺亦非本情彼泰貴糞以納之手以探之自速醉漢之嚙傷況過辜限至於數日論其情與迹特邂逅也過誤也三尺雖至嚴不可無裁量之擧減死參酌勘律張運昌則僞造把上偸竊馬牌年年作奸便成伎倆死律渠何敢免乎然與朴廷臣猶有首從之別廷臣庾斃則渠之究竟不必靳持亦爲減死酌決可也
정조 13년
己酉閏五月初九日卯時上御誠正閣下直守令入侍禮房承旨推考房承旨同爲入侍時行都承旨金光默左副承旨李鼎運同副承旨洪仁浩記事官徐有聞記注官金健修記事官李相璜安東府使韓用龜以次進伏訖上曰守令進前可也用龜進前奏職姓名訖上曰須思鎭安班族之道可也命退用龜承命先退命光默書榻敎曰王大妃殿進御加味六和湯前方中人蔘加五分二貼更爲煎入又命書榻敎曰進御加減六和湯二貼更爲煎入上曰進御加減六和湯前方中黃連薑汁炒自明日更爲煎入出榻敎鼎運曰奉室親行望拜禮時齋宿處所或有自內齋宿之時或有別殿齋宿之例今番則何以爲之乎上曰當於摛文院爲之矣出擧條命書傳敎曰明日望拜禮時侍衛入直擧行副輦置之又命書傳敎曰京囚中李旕卜奴得福文案自是必欲商量處而一則事關償命一則罪關誣主昨日不與金鍾輔等渾同提敎矣夜見錄來者重囚方痛中兩漢名字有之遲待稟處至於瘐死甚非初意所在大抵旕卜則殺越之跡元不分明實因與詞證多屬因病日前完決判付姑不直勘次律所以重民命嚴獄體也今雖更査決知無別般端緖得福則究其心未必全出於搆陷上典執其跡焉逭常律況綱紀日紊習俗日渝奴主之分無異君臣一有犯科豈或容貸乎然屢年訊推足懲渠無知妄作之罪自完決之初已以酌處在於次律擬待之旕卜等令該曹決放得福次律勘配出給渠家救療待其出場散配事分付命退承史以次退出
정조 13년
己酉閏五月初九日申時上詣摛文院齋宿入侍時行都承旨金光默行左承旨金思穆右承旨趙衍德左副承旨李鼎運右副承旨金履正同副承旨洪仁浩記事官沈奎魯徐有聞記注官金健修記事官李相璜一提學金鍾秀檢校提學吳載純檢校直提學徐有防檢校待敎尹行任待敎金祖淳以次隨駕上具衮龍袍翼善冠乘輿出協陽門至進善門外上曰當此劇熱何能赴公乎卿其還第事遣史官傳諭于洪領敦寧可也賤臣承命出傳上詣摛文院降輿陞座少頃上曰提調持湯劑入侍司謁承命出傳藥房都提調洪樂性提調徐有隣都承旨金光默承命進伏樂性曰雨後日氣蒸熱今又勞動聖體若何上曰一樣矣上曰湯劑限十貼當進服而素有膈痰連御黃連似涉未穩此後則干炒好矣命樂性等退出命仁浩書傳敎曰近日臺望必求在外及不得行公人差出已甚可訝今日以備員淸齋屢有飭敎使之在京無故人中擬入則又有此許多在外吏判事節節可駭吏曹判書李𡊠從重推考違牌在外及未署經人與呈告長官許遞前望單子入之待下批牌招淸齋點下中如有罷散人敍用上曰左承旨金思穆移拜諫長代以徐有大出牌仍察軍士房之意分付可也賤臣承命出傳上曰承旨前望單子入之待下批牌招察任出榻敎衍德曰新除授承旨徐有大方在罷散中何以爲之乎上曰敍用可也出擧條命退諸臣以次退出
정조 13년
行都承旨金光默坐行左承旨徐有大坐右承旨趙衍德坐左副承旨李鼎運坐右副承旨金履正坐直同副承旨洪仁浩坐直注書沈奎魯仕徐有聞仕直事變假注書朴命燮仕
정조 13년
摛文院齋宿後內閣政院玉堂藥房口傳問安答曰知道
정조 13년
大駕詣皇壇入齋室後內閣政院玉堂藥房口傳問安答曰知道
정조 13년
金光默啓曰玉堂備員間視事頉稟之意敢啓傳曰知道
정조 13년
徐有大啓曰備邊司郞廳來言今日賓廳日次而以望拜禮相値不得來會云矣敢啓傳曰知道
정조 13년
金光默啓曰大提學吳載純旣入闕中不爲肅謝直爲出去事甚未安推考警責何如傳曰允
정조 13년
吏曹口傳政事穩城府使單金文淳
정조 13년
傳于趙衍德曰新除授吏曹判書牌招先參班後謝恩
정조 13년
傳于趙衍德曰禮曹判書前望單子入之待下批牌招先參班後謝恩
정조 13년
判尹前望單子入之金鍾秀落點
정조 13년
洪仁浩啓曰閣臣罷職傳敎分揀事命下矣左右史不可不備檢閱金祖淳卽爲牌招入直何如傳曰允
정조 13년
洪仁浩以弘文館言啓曰本館上番無他推移之員不得已以下番姑陞入直之意敢啓傳曰知道
정조 13년
金履正啓曰奏御文字何等至重而弘文館姑陞入直草記添書一字以至入啓臣等之矇然捧入誠不勝惶恐而本館不審之失不可無警當該玉堂推考何如傳曰允
정조 13년
金光默啓曰玉堂上下番俱空已至經宿事甚未安今日政新除授玉堂待下批竝卽牌招以爲推移入直之地何如傳曰允前望單子入之
정조 13년
玉堂前望單子入之校理李晴李埦副校理徐配修修撰韓光植副修撰朴奎淳李冕膺落點
정조 13년
有政吏批判書李在簡進參判未差參議李祖源病右承旨趙衍德進以具庠爲吏曹參判徐有隣爲判義禁李柱國爲軍器提調李顯民爲監役李運彬爲宗簿正
정조 13년
以次對頉稟啓辭傳于洪仁浩曰明日來會
정조 13년
以司諫韓光近獻納李魯述牌不進罷職傳旨傳于洪仁浩曰只推更爲牌招
정조 13년
徐有大啓曰明日次對兩司當爲進參而諫院無進參之員傳旨未下外呈告人員竝待開門牌招何如傳曰允
정조 13년
趙衍德以吏曹言啓曰卽接通禮院牒報則明日皇壇望拜禮時左右通禮不可不備云左通禮未差之代口傳備擬以入之意敢啓傳曰知道
정조 13년
徐有大以兵曹言啓曰依下敎侍衛禁軍及武藝別監內吹兼內吹近仗軍士等處療飢之意敢啓傳曰知道
정조 13년
徐有大以訓鍊都監言啓曰依下敎挾輦軍兼內吹等處療飢之意敢啓傳曰知道
정조 13년
徐有大以壯勇營言啓曰依下敎本營隨駕將校軍兵等處饒氣次磨鍊分給之意敢啓傳曰知道